NER แรงต่อ 4% จับตาผลงาน Q4/63 “นิวไฮ” ทะลุ 250 ลบ. โบรกเชียร์ “ซื้อ” เป้า 5 บ.
NER แรงต่อ 4% จับตาผลงาน Q4/63 “นิวไฮ” ทะลุ 250 ลบ. โบรกเชียร์ “ซื้อ” เป้า 5 บ.
15 ม.ค. 2564

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ณ เวลา 10.18 น. อยู่ที่ระดับ 4.82 บาท หรือ 3.88% สูงสุดที่ระดับ 4.86 บาท ต่ำสุดที่ระดับ 4.72 บาท ด้วยมูลค่าการซื้อขาย 521.99 ล้านบาท

ด้าน บล.คันทรี่ กรุ๊ป ระบุในบทวิเคราะห์ แนะนำ “ซื้อ” NER ราคาเป้าหมาย 5 บาท โดยมองไตรมาส 4/63 คาดว่าผลประกอบจะยังทำสถิติสูงสุดได้ใหม่จากผลดีของปริมาณขายที่ยังสูงกว่า 100,000 ตัน และราคาขายที่ปรับตัวเพิ่มขึ้นในทิศทางเดียวกับราคายางพาราในช่วงกลางปีเป็นต้นมา ทำให้คาดกำไรสุทธิมีสิทธิจะออกมาสูงกว่า 250 ล้านบาท
สำหรับแนวโน้มในปี 2564 ด้วยปริมาณขายที่คาดว่าจะถึงระดับ 400,000 ตันจากการใช้กำลังการผลิตจากโรงงานใหม่เต็มปี และผลดีจากราคายางที่ปรับตัวเพิ่มขึ้นอย่างต่อเนื่องจะหนุนให้ผลประกอบการเติบโตได้ดี